I juli 2006 satte den tidligere storebæltsfærge ’Dronning Ingrid’ kursen mod Afrika for at hjælpe nogle af kontinentets fattigste mennesker med gratis lægehjælp.

Inden da var færgen blevet købt af den amerikanske hjælpeorganisation Mercy Ships og på otte år ombygget og forvandlet til et hospitalsskib – et flydende hospital. Den største ombygning var at indsætte et nyt dæk, så der blev plads til selve hospitalet.

Se første afsnit : Hospitalsskibet - Storebæltsfærgens nye mission

I dag bor og arbejder omkring 400 frivillige fra 40 forskellige nationer på skibet, der blandt andet har egen skole til de frivilliges børn. En af de frivillige er den danske skibsofficer og styrmand Milan.